Fugg, itz längt mi Name im Titu nidmau meh für es paar Votes azlocke   drfür gibi itz o no eis ab damits nid ganz so leid usgseht, schliesslech heiter das au verdient....    James: dr süberst Part vor technische Sicht här, paar sehr geili Idee drin. Für mi Gschmack chli z'fründlech fürnes Battle, aber sauber.    Albaner: Bis itz mire Meinig nah dini beste Lines wemese zumne Beat müesst rappe. Vom technische här chli eifach und was Abzug git isch das di fasch gar nid uf James Front beziehsch, nur gad am Afang.    P-Flow: Machsch em Psyco i dim Name aui Ehr, zmingst was Gedankesprüng im Rap ageit. Die würklech herte Punches fähle mr no chli, bzw. vilech o mau chli öppis ine Verglich stelle, d.h. WARUM si si schlächt...si si schwach WIE was...es macht dr Text chli abwächsligsricher, aber isch vilech chli schwär zum erkläre.    Toratelli: hesch di sehr guet ufe Front bezoge vo dim Vorgänger. Mängisch hani no chli z'Gfüu dr Sinn vor Line sig nachdr würkleche Ändig ersch gsuecht worde, bzw. du hesch  2-3 Ändige im Chopf u bastlisch e Line drumum. Aber guet reagiert uf die Agriffe vom Gägner wo di när druf beziehsch.    Suma sumarum es Battle uf mittlerem Niveau, kene faut bsungers ab.    I gibe d'Stimm a James u Toratelli wöu dr eint technisch usesticht, u dr anger sech ir letschte Zyt sehr verbesseret het u o ufe Gägner igeit.    So, itz muess öies Voting zmingst nid grad ganz verhungere .    Piisen